Stelmužė kirik

Stelmužė Püha Risti kirik (leedu keeles Stelmužės Viešpaties Jėzaus Kryžiaus bažnyčia) on kirik Leedus Zarasai rajooni Imbradase vallas Stelmužė külas. See kuulub katoliiklastele ja jääb Panevėžysi piiskopkonda. Kirik ja selle kellatorn on osa Stelmužė mõisa hoonetekompleksist.

Ajalugu
Kirik ehitati 1704. aastal. Toona kuulus see Ilūkste kihelkonda. 1713. aastal ehitasid kohalikud mõisnikud Fölkersahmid kiriku ümber ja muutsid selle kalvinistide kirikuks. Tollest ajast pärineb ka kiriku interjöör. 

1808. aastal sai sellest kirikust katoliku kirik. XIX sajandi keskpaiku oli seal kirikuõpetajaks kirjanik ja tõlkija Juozapas Silvestras Dovydaitis, kes asutas kiriku juurde ka kooli. 1880. aastal rekonstrueeriti kirikut taas.

1945. aastal kirik suleti. 1963. aastal rajati sinna skulptuuride näitus ja sellest sai Rokiškise muuseumi kirikliku kunsti filiaal. 1990. aastatel tagastati kirik katoliku kogudusele. Kirikut on restaureeritud ka aastail 1980–1981 ja 2008.

Kirikuhoone
Tegemist on vanima puidust kirikuhoonega Leedus. Hoone valmis 1650. aastal ja on ehitatud puidust, kuid asub maakividest ja punastest tellistest soklil. Eraldiseisev puidust kellatorn on puidust on pärit kirikuhoonega samast ajajärgust.Grzegorz Rąkowski: Ilustrowany przewodnik po zabytkach kultury na Litwie. Warszawa: Burchard Edition, 1999-10-16, lk. 260-261. ISBN 83-87654-07-8.

Hoone on nelinurkse põhiplaaniga, selle juures on kasutatud klassitsismi elemente. Ühelööviline kirikuhoone lõpeb idas presbüteeriumiga, mis asub kolmnurkses apsiidis. Kolmnurkse frontooniga portikust ääristavad mõlemal küljel kolm sammast, sealt pääseb eeskotta. Portikuse kohal on sepistatud rauast rist, metallist rist kaunistab ka apsiidi kohale rajatud puitkarkassiga tornikest. Lääneküljel asub kirikus oreli ja koori tarbeks rajatud rõdu. Kirikut katab sindelkatus. Nii altar kui kantsel on baroksed, nikerdatud puitskulptuuridega. Kiriku all asub kinni müüritud kelder, kuhu on maetud kohalikud mõisnikud.

Kirikuhoovi lääneservas seisab XVII sajandil ehitatud nelinurkse põhiplaaniga ja ruudukujulise torniga kellatorn.Stelmužės bažnyčia. Tarybų Lietuvos enciklopedija, Kd. 4 (Simno-Žvorūnė). – Vilnius: Vyriausioji enciklopedijų redakcija, 1988. 102 lk. Ka kellatorn on rajatud kivist soklile. Hoonet restaureeriti aastail 1959 ja 1980.

Kirikuaia idaservas asub muinsuskaitsealune Esimese maailmasõja aegne Saksa sõjaväe kalmistu.

Pildid

 Viited 

Kategooria:Leedu kirikud
Kategooria:Zarasai rajoon